Hljómsveitin Kaleo hefur heldur betur verið á blússandi siglingu síðan breiðskífan þeirra A / B kom út árið 2016 . Nú á dögunum fögnuðu drengirnir velgengni plötunnar en hún hefur selst afar vel út um allan heim eða í 1.500.000 eintökum . Platan hefur einnig fengið gríðarlega góðar viðtökur á streymisveitum eins og Spotify en um 4.500.000 hlusta á sveitina í hverjum mánuði . Jökull , Davíð , Daníel og Rubin tóku við silfur , gull og platínu plötum og eins og sjá má á myndinni hér að ofan eru drengirnir afar stoltir . Kaleo menn hafa verið sveittir við að semja nýja plötu og er hún að sögn Jökuls tilbúin og kemur út næsta vor . Aðdáendur sveitarinnar bíða óþreyjufullir eftir plötunni og eitt er víst að stórt ár er í vændum hjá köppunum .